Iako je na tribinama Marakane sjedio i hrvatski ministar znanosti, obrazovanja i sporta Željko Jovanović, što znaći da je i na svojoj koži doživio neprijateljsku atmosferu, hrvatski su navijači razočarani što državne institucije nisu regairale na žestoke uvrede srpskih navijača, paljenje hrvatske zastave, pozive na linč Hrvata...

Klub navijača Uvijek vjerni nakon beogradskih događaja tijekom utakmice Srbije i Hrvatske mora iskazati ogorčenje i zabrinutost.



Ponajprije, zbog šutnje odgovornih hrvatskih institucija koje uopće nisu reagirale na omalovažavanje hrvatske države i hrvatskih državnih simbola za vrijeme ovog sportskog događaja. Urlanje i zviždanje hrvatskoj nacionalnoj himni, paljenje hrvatskih zastava, uzvikivanje vulgarnih, uvredljivih poruka hrvatskom narodu, i to začinjeno četničkim pjesmama - sve to nije bilo dovoljno da naše državne institucije reagiraju.



Kao što vole reagirati, zapravo se natječu tko će prvi reagirati, kada se na sportskom događaju u Hrvatskoj događaju neželjene pojave. Kao klub navijača uvijek smo bili protiv nasilja i bilo kakve diskriminacije. No, sada smo i te kako frustrirani kada osjećamo da jedno nasilje zaslužuje kritiku, drugo ne!



K tome, i u trenucima kada je hrvatska nogometa reprezentacija pod udarom kritika dužni smo reći da smo i sada, kao i uvijek, uz reprezentaciju i da joj dajemo bezrezervnu podršku na njenom putu prema svjetskoj smotri u Brazilu. Naša repezentacija ima sjajne šanse doseći Svjetsko prvenstvo dogodine i u tom iskoraku potrebna joj je navijačka pomoć koju ćemo joj bezuvjetno pružati, uostalom kako i naše ime kaže - Uvijek vjerni!



284727,284700,284789,284606